Wilhelmsfeld

**Wilhelmsfeld** (pfälzisch *Wilhelmsfeld*) isch e Gmai im Rhy-Necker-Chrais z Bade-Wirttebärg. D Gmai het  Iiwohner (Stand: ) un isch e staalig anerkännts Luftkurort.

## Geografi
Wilhelmsfeld lyt im Dal vum Hilsbach im Naturpark Neckerdal-Odewald im sidlige Odewald. Dr Baan bstoht us 19,4 % Landwirtschaftsflechi, 54,3 % Wald, 25,7 % Sidligsflechi un 0,6 % sunschtiger Flechi.

Nochbergmaine vu Wilhelmsfeld sin Schriesheim, Heiligkreuzsteinach, Schönau, Heidelberg. Derzue gränzt d Gmai im Weschte an dr Centwald, en Exklave vu Weinheim.

## Gmaigliderig
Zue Wilhelmsfeld ghere d Derfer Bei der Kirche, Oberdorf, Unterdorf un Vormalige Stefansgasse, d Ortsdail Bergstraße, Erlbrunner Höhe, Gasse un Silbergasse un d Zinke Angelhof, Bei der Neuen Mühle, Holzapfeldelle, Pottaschenloch, Riesenberg un Schloß.

## Gschicht
S Biet vu Wilhelmsfeld im aafangs 18. Johrhundert bsidlet wore, s Ort wird zum erschte Mol gnännt am 7. Juli 1710. S Ort isch noch em Kurfirscht Johann Wilhelm gnännt wore un het zue dr Kellerei Waldeck vum Oberamt Heidelberg ghert.

Wu d Kurbfalz anne 1803 im Rame vum Rychsdeputationshauptschluss säkularisiert woren isch, isch Wilhelmsfeld an s Kurfirschtedum Bade chuu, ab 1806 an s Großherzogtum Bade. 

Im Badische isch Wilhelmsfeld ab 1807 Dail vum Oberamt Heidelberg, speter Bezirksamt Heidelberg, gsii. Anne 1810 isch s Ort us dr Großgmai Heiligkreuzsteinach uuseglest un e aigeni Gmai wore. Us em Bezirksamt Heidelberg isch 1939 dr Landchrais Heidelberg wore. Im Rame vu dr bade-wirttebärgische Chraisreform isch 1973 dr Landchrais Heidelberg ufglest wore un Wilhelmsfeld isch zum neie Rhy-Necker-Chrais chuu. 

### Yywohnerentwicklig

## Verwaltig
Wilhelmsfeld het sich mit dr Stadt Schönau un dr Gmaine Heddesbach un Heiligkreuzsteinach zuen eme Gmaiverwaltigsverband mit Sitz z Schönau zämmegschlosse.

; Burgermaischter vu Wilhelmsfeld
* 1810–1821: Georg Adam Beckenbach
* 1822–1828: Michael Reibold
* 1828–1836: Peter Reinhard
* 1837–1841: Caspar Kling
* 1841–1847: Nikolaus Beckenbach
* 1847–1849: Nikolaus Bauder
* 1849–1852: Adam Erhard
* 1852–1868: Adam Kling
* 1868–1894: Michael Laier
* 1894–1917: Michael Beckenbach
* 1918–1927: Valentin Reinhard I
* 1928–1933: Valentin Reinhard II
* 1933–1945: Jakob Ehrhard
* 1945–1965: Ernst Bößendörfer
* 1965–1985: Manfred Holtzmann
* 1985–2017: Hans Zellner
* 2017–2022: Christoph Oeldorf
* syt 2022: Tobias Dangel

; Partnergmai
* Calamba, Philippine.

## Kultur un Böuwärch
* Rothuus (1911)
* Evangelischi Chilche (1867)
* Katholischi Chilche St. Bonifatius (1975, Apsis un e Dail vu dr Wänd vum Vorgängerböu vu 1909)
* Odewaldhalle (1974)
* Teltschikdurm


Wilhelmsfeld-Rathaus.jpg|Rothuus
Wilhelmsfeld-Ev-Kirche.jpg|Evangelischi Chilche
Wilhelmsfeld-Ev-Pfarrhaus.jpg|Evangelischs Bfaarhuus


## Dialäkt
Dr Dialäkt vu Wilhelmsfeld ghert zum Pfälzisch.

## Literatur
* Harald Gomille: *Wilhelmsfeld: Die Geschichte der Gemeinde*. Regionalkultur, Ubstadt-Weiher 2004, ISBN 978-3-89735-267-4.
* Staatl. Archivverwaltung Baden-Württemberg in Verbindung mit d. Städten u.d. Landkreisen Heidelberg u. Mannheim (Hrsg.): * Die Stadt- und die Landkreise Heidelberg und Mannheim: Amtliche Kreisbeschreibung*.
** Bd. 1: *Allgemeiner Teil*. Karlsruhe 1966.
** Bd. 2: *Die Stadt Heidelberg und die Gemeinden des Landkreises Heidelberg*. Karlsruhe 1968.

## Weblink

* Websyte vu Wilhelmsfeld
* Wilhelmsfeld uf LEO-BW
* Mitteldorf uf LEO-BW

## Fueßnote